Diari Oficial de la Generalitat Valenciana


Sumari del DOGV 2665, del 11-01-1996 (1996/837202)

DECRET 363/1995, de 29 de desembre, del Govern Valencià, pel qual se segreguen i s'agreguen recíprocament porcions dels termes municipals de Rocafort i Godella.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/12/29/363/dof/vci/html**

### Dades del document

Número de DOGV
:   2665

Data del DOGV
:   11-01-1996

Secció del DOGV
:   DISPOSICIONS GENERALS

Número del document
:   1996/837202


Data del document
:   29-12-1995

Organisme emissor
:   Conselleria d'Administració Pública

Tipus de document
:   Decret

DECRET 363/1995, de 29 de desembre, del Govern Valencià, pel qual se segreguen i s'agreguen recíprocament porcions dels termes municipals de Rocafort i Godella.   
Els ajuntaments de Rocafort i Godella tramitaren expedient amb caràcter voluntari per a segregar i agregar recíprocament ambdues porcions dels seus termes municipals.  
L'expedient ha estat tramitat de conformitat amb les prescripcions legals, i s'ha observat la concurrència de les circumstàncies exigides legalment per a procedir a la segregació.  
L'article 31.8 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, atribueix a la Generalitat Valenciana la competència exclusiva per a l'alteració de termes municipals, competència que és conforme al que disposa l'article 13 de la Llei 7/1985, de 2 d'abril, Reguladora de les Bases de Règim Local, i el Reial Decret 3318/1983, de 25 d'agost, de Traspàs de Funcions i Serveis de l'Administració de l'Estat a la Generalitat Valenciana en Matèria d'Administració Local.  
Per tant, d'acord amb el Consell d'Estat, a proposta del conseller d'Administració Pública, i com que s'ha acreditat el compliment de les prescripcions exigides en la legislació vigent, tant de caràcter procedimental com substantives, després de la deliberació del Govern Valencià en la reunió del dia 29 de desembre de 1995,  
DECRETE  
Article primer  
1. Se segreguen ambdues porcions dels termes municipals de Rocafort i Godella (València) per a la seua agregació recíproca.  
2. Les porcions segregades són les següents:  
a) Segregació del terme de Rocafort per a la seua agregació al terme de Godella d'una superfície de 72.121,01 metres quadrats, corresponent a la franja de terme de Rocafort situada a l'oest de l'eix de la carretera VP-6044 de Burjassot a Torres-Torres (del PQ-4, 160 al PQ-5,635).  
La nova línia del terme quedarà de la forma següent: la línia que circula per l'eix de la carretera VP-6044 de Burjassot a Torres-Torres, des del punt quilomètric 4,160 (punt determinat mitjançant la intersecció de la línia que unia les fites números 4 i 5 de delimitació actual amb l'eix de l'esmentat viari), fins al punt quilomètric 5,635 (punt determinat mitjançant la intersecció de l'eix de l'esmentat viari amb la línia que, partint de la fita núm. 1, comuna als termes de València-Godella-Rocafort, servia de divisòria entre els termes de València i Rocafort).  
b) Segregació del terme de Godella per a l'agregació al terme de Rocafort d'una superfície de 22.803,46 metres quadrats, corresponent a la zona situada al marge dret (est) de l'eix de la carretera VP-6044 des del PQ-3.865 al PQ-4.160, i es regularitzen així parcel·les que es trobaven dividides per la línia de termes.  
La nova línia del terme quedarà així: des de l'eix del viari VP-6044, en el seu punt quilomètric 3,865, perpendicular a aquesta en el seu marge est, discorre per l'eix del mur de maçoneria que divideix els camps, i es perllonga fins a l'eix del viari enfront de l'accés al Col·legi Guillén Tatay, i continua per l'eix del camí que dóna accés a la Colònia Sant Sebastià. El seu final coincideix amb la intersecció de la línia de l'eix de l'esmentat camí amb la recta que uneix les fites números 4 i 5 de l'actual línia de terme, i aquesta intersecció es troba a 450,00 metres al sud-est de la fita núm. 4 i a 334.00 metres al nord-oest de la fita número 5.  
c) Segregació del terme de Godella per a la seua agregació al terme de Rocafort de 49.317,55 metres quadrats, corresponents a una franja de terreny sensiblement paral·lela al carrer de Nicolás Alonso de Rocafort, a l'est d'aquesta i amb un ample mitjà de 97,00 metres, amidat des de l'eix de l'esmentat carrer al seu punt mitjà.   
La nova línia del terme quedarà així:  
- La línia que, partint de la fita número 9, que delimitava la línia del terme entre Rocafort i Godella, s'intersecaria amb la línia existent entre les fites números 5 i 6 de l'anterior delimitació, a una distància de 43,00 metres al sud-est de la fita número 5 i a 124,00 metres al nord-oest de la fita número 6.  
Article segon  
Es procedirà a la delimitació de les porcions segregades.  
DISPOSICIONS FINALS  
Primera  
Es faculta el conseller d'Administració Pública per a dictar les disposicions que puguen exigir el desplegament i execució d'aquest decret.  
Segona  
El present decret tindrà efectes a partir del dia següent al de la seua publicació en el Diari Oficial de la Generalitat Valenciana.  
Contra aquest decret, que posa fi a la via administrativa, procedeix interposar, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació del present decret, d'acord amb el que estableixen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f) de la Llei de la Jurisdicció Contenciosa Administrativa (disposició addicional 11 de l'esmentada Llei 30/1992). Tot açò, sense perjudici que s'utilitze qualsevol altra via que es considere oportuna.  
València, 29 de desembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Administració Pública,  
JOSÉ JOAQUíN RIPOLL SERRANO


Còpia Permalink ELI